b'\n_START_ARTICLE_\nPascamodernisme\n_START_PARAGRAPH_\nPascamodernisme atau postmodernisme ialah satu pergerakan lewat abad ke-20 dalam seni, seni bina, dan kritikan yang menyimpang daripada modernisme. Pascamodernisme termasuk tafsiran kewahaman terhadap budaya, sastera, seni, falsafah, sejarah, ekonomi seni bina cereka, dan kritikan sastera. Ia sering dikaitkan dengan dekonstruksi dan pascastrukturalisme oleh sebab penggunaannya meningkat pada masa yang sama dengan pemikiran pascastrukturalisme abad ke dua puluh._NEWLINE_Kata pascamodernisme dikenakan pada pelbagai pergerakan, kebnayakannya dalam seni, muzik, dan sastera, yang bertindak balas terhadap aliran modernisme, dan ditandai dengan pembangkitan semula unsur-unsur dan teknik-teknik sejarah.'